Gemufdhede | Herriemerrie
O aarde! ‘n Week se gedwonge internetloosheid het gemaak dat ek nie vir Scrapy van soek kon vertel nie. Glo my, ek is ‘n kenner van soek. Water onder die brug. Vandag se huiswerk gaan oor oudhede.
Ek kon nog nooit die bohaai van ou, gemufde goed verstaan nie. Sommige mense noem dit antieke ware. Hoekom sal jy deur jou ore wil betaal vir 10de-handse meubels as jy dit vir ‘n fraksie van die prys nuut kan kry? Ek het wel van plan verander nadat ek die eerste keer die Sammy Marks museum besoek het. Toe kon ek ook die malligheid verstaan.
Dit is nogal ironies. Meubelstukke wat dekades en eeue lank bestaan en nogsteeds na generasies se gebruik in ‘n puik toestand is. Sal ‘n mens se sitkamer of eetkamerstel jou leeftyd hou? Dan praat ons nie eers van jou nageslagte nie. Daar is natuurlik ‘n rede daarvoor. As dit generasies lank gaan hou, gaan jy geen rede hê om nog te koop nie. Dit wil die vervaardigers nie hê nie. Dit is nog erger met elektroniese goed. Hoe later die model, hoe vinniger sal jy dit moet vervang. Dit is skandalig.
Dit laat my aan die veteraankarre dink. Dit is natuurlik ‘n stokperdjie van ‘n ander aard. Punt is egter dat mense dit vandag nog kan ry. Hulle kan selfs Afrika deurtoer met die antieke voertuie. Hoeveel moderne karre kan Afrika deurkruis sonder om herstelwerk langs die pad te benodig? Gaan jou kar oor 10, 20 of selfs 50 jaar nog padwaardig wees? Indien wel, ry jy nie ‘n nuwerige model kar nie. Mense lag dalk nou vir jou kar, maar jy sal wel die laaste lag hê.
Ek hou wel van ou huise. Ek het ‘n vriendin wat in ‘n huis woon wat ouer as ‘n 100 jaar oud is. As daardie mure darem kon praat? ‘n Eeu van vreugdes, tragedies, skandes, skinderstories en raaisels. Dalk nog met die antwoord op die raaisel. Wanneer haar TV oppak sal sy geen ander vermaak nodig hê nie.
My droomhuis sal natuurlik ‘n kasteel in die middle van ‘n woud wees. Ek sal vingeralleen daar bly, mits daar natuurlik internet en elektrisiteit is. Wel, vingeralleen met my ego, gesplete persoonlikheid, die hekse en hulle diere. Ek sal wel die enigste mens wees. Wanneer ek nie meer na my gemors kan kyk nie, sal ek net na ‘n ander vleuel verhuis. Daar is egter net een klein tegniese probleempie. Sulke kastele het spoke en ek hou nie van spoke nie.
So bly ek maar in my moderne huisie, met moderne meubels, met ‘n moderne (maar AWESOME) kar. Sal alles seker een of ander tyd moet vervang, maar ten minste is hier nie spoke nie.
Breinvasbrand: Wat was Sammy Marks se vrou se naam?
Breinlosbrand: Olga was reg met Robbie Gould.
« Die eend soek sy dam terug Waar is die antwoorde? »
Datum : September 9, 2015
rondomtaliedraai (19:36:51) :
Ek staan nie te sterk op ou goed nie… meer praktiese werk vir my!
Xena Phoenix (18:10:21) :
Ek stem veral vir die praktiese wat hulleself kan skoon hou en gebruik.
HesterLeyNel (19:53:24) :
My man sê spoke pla hom niks nie, solank hulle net nie sy kos eet en sy drank drink nie. Ek hou ook van ou huise, maar wil nie daar woon nie. Te veel werk en onderhoud.
Xena Phoenix (18:24:39) :
Ek is dalk nog banger vir werk as vir spoke. Sug! Spoke eet en drink glo nie, maar ek vat maar eerder nie kanse nie.
Olga (22:34:26) :
Bertha nee Guttman. Weet jy in die Sammy Marks huis, in die laaste kamer het die spook aan my boed gevat nog voordatdie toergids gese het dis die spookkamer. ek het amper van skok omgekom.
scrapydo2.wordpress.com (22:36:10) :
Ha ha, wat n skok was dit seker vir jou! n Regte spook!
Olga (21:50:39) :
Ja, ‘n regte spook. Ek kyk nogal om, om te ontdek ek staan teen die muur. Glo my, met een tree van ek amper op die bed waarop die skepsel in die lewe geslaap het.
scrapydo2.wordpress.com (22:35:03) :
Klink maar grillerig of heel spokerig! My genade nou hoor ek net oor nuus hier dat daar n nuwe menslike gebeentes iewers in Johannesburg opgegrawe is. Geen wonder die spoke loop rond nie!
Xena Phoenix (18:25:40) :
Gelukkig het daardie spook my nog sover uitgelos. Sien die Sammy Marks museum jou ooit weer?
Olga (21:35:09) :
Sy vatterige handjie klap ek reg om sy kop vas. Buitendien, hy kan nie hou wat hy vat nie. 😆 Hy kan Blyde se spoke gaan vra. Olga laat haar nie sommer koudsit nie.
Kameel (13:51:38) :
Olga nou het jy my laat lag. Ek het gehoor daardie spook is stout. Was glo ‘n vriend wat daar besoek kom aflê het, en toe sommer tot met sy dood aangebly het. Dit is nou al ek reg kan onthou.
scrapydo2.wordpress.com (22:35:14) :
Jammer om te hoor van die elektroniese “break down”. Bly jy is weer terug. Dankie vir jou oudhede vertelling. Daar is tog voordele en nadele aan alles.
Xena Phoenix (18:28:16) :
Op hierdie oomblik stel ek net belang aan ou geld. Dink jy Betty White soek ‘n kleindogter? Sy het nie een nie en sy moet iets met haar fortuin maak.
scrapydo2.wordpress.com (22:36:22) :
Doen aansoek en gee bewyse , moontlik staan jy n kans!
Toeka-Tokkel no 38 : Skottelgoed | I scrap 2 (01:38:18) :
[…] https://herriemerrie.wordpress.com/2015/09/09/gemufdhede/ […]
Toortsie (09:53:17) :
Ja. Ou huise het spoke. My ou huis het ook spoke, maar ons lol nie met mekaar nie. Ons gee mekaar ruimte. Elkeen leef gelukkig in sy eie tyd! Seker dié dat my neef nie graag by my huis kom slaap nie…
Toortsie (09:54:07) :
Jy sal maar die soekstorie ook moet skryf, en dan moet jy my kom help soek na die skat… 😉
Xena Phoenix (18:29:27) :
Wat kry ek as ek die skat kry? Is die skat dalk op een van daardie bote wat vol skatte gesink het?
Toortsie (19:06:00) :
Sal moet loop soek… dan kan ons besluit.
ekmyselff (12:15:55) :
Ou plaashuis sal vir my werk MAAR hy MOET reg front sodat hy sonnig is en hy MOET ‘n lekker kuier stoep he en ook genoeg water vir ‘n groen tuin. 🙂 Ek hou van oud en modern gemeng.
Xena Phoenix (18:30:24) :
Helaas! Stoepe wat uitsterf. Dit is net verkeerd. Toegegee, ‘n balkon kan ook baie lekker wees.
ekmyselff (18:31:50) :
Nee as ek af trap soek ek gras ondrr my voete. Ek like nie in die lig kuier nie
Xena Phoenix (18:38:05) :
Dit is net ‘n probleem as ‘n mens daar aftuimel.
Spokie sny spoor (14:13:58) :
Ek hou van die kasteel in die middel van ‘n woud, maar stoksielalleen? … weet nie vir hoe lank dit lekker kan wees nie. Maar – oulik geskryf.
Xena Phoenix (18:34:13) :
Min mense kan dit onder dieselfde dak as ek uithou. 😉
Kameel (13:48:00) :
Met die meniers het ek en my vriendin ‘n alleentoer deur Sammy Marks Museum meegemaak. In elke kamer was daar gewys op waste stoel ek mag sit terwyl die die toergids haar storie rondom die kamer vertel. Daar sit ek toe op die spook se stoel…. gelukkig het ek nie op sy skoot beland nie…. of ek dink nie ek het nie. Sy het net gesê mense het hom al op die stoel sien sit. Hy het darem nie my boud geknyp nie 😆
Xena Phoenix (17:34:28) :
Dit is net jammer jy mag nie foto’s in die museum neem nie. As daar nie foto’s is nie, was jy nie daar nie.